pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รอง นรม. พล.ร.อ. ณรงค์ฯ เป็นประธานการประชุมคณะกรรมการป้องกันและแก้ไขปัญหาการตั้งครรภ์ในวัยรุ่น ครั้งที่ 2/2560
วันศุกร์ที่ 25 สิงหาคม 2560
รอง นรม. พล.ร.อ. ณรงค์ฯ เป็นประธานการประชุมคณะกรรมการป้องกันและแก้ไขปัญหาการตั้งครรภ์ในวัยรุ่น ครั้งที่ 2/2560
รอง นรม. พล.ร.อ. ณรงค์ฯ เป็นประธานการประชุมคณะกรรมการป้องกันและแก้ไขปัญหาการตั้งครรภ์ในวัยรุ่น ครั้งที่ 2/2560
วันนี้ (25 สิงหาคม 2560) เวลา 9.30 น. ณ ห้องประชุม 301 ชั้น 3 ตึกบัญชาการ 1 ทําเนียบรัฐบาล พลเรือเอก ณรงค์ พิพัฒนาศัย รองนายกรัฐมนตรี เป็นประธานการประชุมคณะกรรมการป้องกันและแก้ไขปัญหาการตั้งครรภ์ในวัยรุ่น ครั้งที่ 2/2560
ที่ประชุมรับทราบรายงานสถานการณ์การตั้งครรภ์ในวัยรุ่นและการนําข้อมูลไปใช้ประโยชน์ จากนั้นที่ประชุมรับทราบการขับเคลื่อนการสอนเพศวิถีศึกษาและทักษะชีวิต ในโรงเรียนสังกัดสํานักงานงานคณะกรรมการการศึกษาขั้นพื้นฐาน สํานักการลูกเสือ ยุวกาชาด และกิจการนักเรียน ต่อจากนั้นที่ประชุมรับทราบบทบาทหน่วยงานราชการส่วนท้องถิ่นในการป้องกันและแก้ไขปัญหาการตั้งครรภ์ในวัยรุ่น พร้อมทั้งรับทราบความก้าวหน้าการดําเนินงานตามยุทธศาสตร์การป้องกันและแก้ไขปัญหาการตั้งครรภ์ในวัยรุ่น ตามพระราชบัญญัติการป้องกันและแก้ไขปัญหาการตั้งครรภ์ในวัยรุ่น พ.ศ. 2559 ตลอดจนรับทราบความก้าวหน้าการดําเนินงานคณะอนุกรรมการป้องกันและแก้ไขปัญหาการตั้งครรภ์ในวัยรุ่นระดับจังหวัดและกรุงเทพมหานคร
พร้อมกันนี้ ที่ประชุมได้พิจารณาและมีมติเห็นชอบ การจัดทําเว็บไซต์กลาง เพื่อประโยชน์ในการป้องกันและแก้ไขปัญหาการตั้งครรภ์ในวัยรุ่น รวมทั้งเพื่อประโยชน์ในการเชื่อมโยงข้อมูลร่วมกันของภาคีเครือข่ายการดําเนินงานด้านการป้องกันและแก้ไขปัญหาการตั้งครรภ์ในวัยรุ่น ซึ่งฝ่ายเลขานุการได้จัดทําร่างเว็บไซต์กลางตามพระราชบัญญัติการป้องกันและแก้ไขปัญหาการตั้งครรภ์ในวัยรุ่น พ.ศ. 2559 แล้ว
ตอนท้ายของการประชุมได้พิจารณาและมีมติเห็นชอบการแต่งตั้งคณะอนุกรรมการที่ปรึกษาอิสระด้านการป้องกันและแก้ไขปัญหาการตั้งครรภ์ในวัยรุ่นด้วย
*************************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีสั่งเร่งใช้งบประมาณเพื่อแก้ไขปัญหาด้านสาธารณสุข เยียวยาผู้ได้รับผลกระทบ และฟื้นฟูเศรษฐกิจ ภายหลังพ.ร.ก. 3 ฉบับ มีผลบังคับใช้
วันอังคารที่ 21 เมษายน 2563
นายกรัฐมนตรีสั่งเร่งใช้งบประมาณเพื่อแก้ไขปัญหาด้านสาธารณสุข เยียวยาผู้ได้รับผลกระทบ และฟื้นฟูเศรษฐกิจ ภายหลังพ.ร.ก. 3 ฉบับ มีผลบังคับใช้
นายกรัฐมนตรีสั่งเร่งใช้งบประมาณเพื่อแก้ไขปัญหาด้านสาธารณสุข เยียวยาผู้ได้รับผลกระทบ และฟื้นฟูเศรษฐกิจ ภายหลังพ.ร.ก. 3 ฉบับ มีผลบังคับใช้
วันนี้ (21 เม.ย. 63) เวลา 13.30 น. ณ โถงบัญชาการ ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แถลงผลการประชุมคณะรัฐมนตรี โดยได้มีการหารือมาตรการต่าง ๆ เพื่อแก้ไขสถานการณ์การแพร่ระบาดของเชื้อไวรัสโควิด-19 พร้อมสั่งการให้ทุกกระทรวงปฏิบัติงานให้ครอบคลุมทุกมิติ รวมทั้งเป็นส่วนหนึ่งในการทํางานของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.)
นายกรัฐมนตรีรายงานว่า พระบาทสมเด็จพระเจ้าอยู่หัวทรงลงพระปรมาภิไธยในพระราชกําหนดทั้ง 3 ฉบับ ซึ่ง พระราชกําหนดฉบับแรก คือ พระราชกําหนดให้กระทรวงการคลังกู้เงินเพื่อแก้ไขปัญหา เยียวยาเศรษฐกิจและสังคม วงเงิน 1 ล้านล้านบาท ซึ่งจะครอบคลุม 3 ด้าน คือ การแก้ไขปัญหาด้านสาธารณสุข การเยียวยาผู้ได้รับผลกระทบ และการฟื้นฟูเศรษฐกิจและสังคม โดยให้มีการจัดตั้งคณะกรรมการกลั่นกรองโครงการประกอบด้วย ส่วนราชการและผู้ทรงคุณวุฒิ เพื่อหารือระเบียบปฏิบัติในการบริหารจัดการงบประมาณ โดยให้ดําเนินงานตามกฎหมายอย่างเคร่งครัด โดยจะให้กระทรวงเร่งเสนอหลักการแผนงานต่าง ๆ ให้คณะรัฐมนตรีพิจารณาเพื่อให้ทันทั้งการแก้ปัญหาด้านสาธารณสุข การช่วยเหลือเยียวยาผู้ได้รับผลกระทบ โดยนายกรัฐมนตรีย้ําว่า จะฟังความคิดเห็นจากประชาชนทุกภาคส่วน เพื่อให้หน่วยงานราชการที่เกี่ยวข้องนําไปพิจารณาและปฏิบัติต่อไป
สําหรับพระราชกําหนดฉบับที่ 2 ได้แก่ พระราชกําหนดรักษาเสถียรภาพของระบบการเงินและความมั่นคงทางเศรษฐกิจของประเทศ โดยธนาคารแห่งประเทศไทยและกระทรวงการคลัง จะร่วมกันจัดตั้งกองทุนเพื่อรักษาสภาพคล่องของการระดมทุนในตลาดตราสารหนี้ในวงเงิน 4 แสนล้านบาท และพระราชกําหนดฉบับที่ 3 ได้แก่ พระราชกําหนดให้ความช่วยเหลือทางการเงินแก่ผู้ประกอบการวิสาหกิจ โดยธนาคารแห่งประเทศไทยมีอํานาจการกู้ยืมเงินแก่ผู้ประกอบการร่วมกับสถาบันการเงิน ในวงเงิน 5 แสนล้านบาท
นายกรัฐมนตรีสั่งการให้กระทรวงการคลังและธนาคารแห่งประเทศไทย เน้นปฏิบัติงานอย่างรอบคอบ รับฟังความคิดเห็นข้อเสนอแนะจากทุกภาคส่วน รวมทั้งข้อมูลจากผู้มีประสบการณ์ เพื่อนํามาใช้ประกอบในการทํางานด้วย
..................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.แรงงาน มอบ 105 รางวัล  สถานประกอบการและหน่วยงานส่งเสริมสุขภาพ
วันพุธที่ 22 สิงหาคม 2561
รมว.แรงงาน มอบ 105 รางวัล  สถานประกอบการและหน่วยงานส่งเสริมสุขภาพ
รมว.แรงงาน มอบรางวัลสถานประกอบการ และหน่วยงานสนับสนุนเสริมสร้างสุขภาวะแรงงาน 105 แห่ง ร่วมโครงการสนับสนุนเสริมสร้างสุขภาวะแรงงาน ย้ํา ทรัพยากรมนุษย์ คือปัจจัยแห่งความสําเร็จขององค์กร
พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงานเป็นประธานเปิดงานมหกรรมสถานประกอบการสร้างเสริมสุขภาพ และมอบโล่สถานประกอบการเสริมสร้างสุขภาพ สถานประกอบการสุขภาพดี มีสุขและหน่วยงานจุดจัดการ รวม 105 แห่ง ณ โรงแรมเซนทรา ศูนย์ราชการแจ้งวัฒนะ โดยกล่าวว่า ขอแสดงความยินดีกับสถานประกอบกิจการที่ได้รับรางวัลในครั้งนี้และขอชื่นชมหน่วยงานที่มีส่วนร่วมในการเดินหน้า สานต่อแนวคิดของการพัฒนาและส่งเสริมการสร้างเสริมสุขภาพแบบมีส่วนร่วมการมองปัญหาต่าง ๆ แบบองค์รวม และขับเคลื่อนงานแบบบูรณาการที่จะก่อให้เกิดการเสริมสร้างสุขภาวะให้เกิดขึ้นกับแรงงานหรือคนทํางานทุกคน ซึ่งปัจจัยแห่งความสําเร็จทางธุรกิจของสถานประกอบการ คือ ทรัพยากรมนุษย์ เพราะหากสร้างบุคลากรให้มีสมรรถนะ มีสุขภาพที่สมบูรณ์และแข็งแรงย่อมส่งผลต่อขีดความสามารถในการทํางานต่อไป
รมว.แรงงานกล่าวต่อว่า สําหรับกระทรวงแรงงาน ได้มีกิจกรรมโครงการที่สําคัญในการสนับสนุนให้กําลังแรงงานมีความปลอดภัยและสุขภาพอนามัยดี มีมาตรฐานความปลอดภัยในการทํางาน ตลอดจนส่งเสริมให้มีสวัสดิการต่าง ๆ ในสถานประกอบการ อาทิ โครงการโรงงานสีขาวที่สนับสนุนการดูแลพฤติกรรมเสี่ยงต่อยาเสพติด การจัดทํามาตรฐานการป้องกันและแก้ไขปัญหายาเสพติดในสถานประกอบการ (มยส.) การส่งเสริมให้มีการจัดตั้งสหกรณ์ออมทรัพย์ในสถานประกอบการ เป็นต้น ทั้งนี้ เพื่อร่วมสร้างทรัพยากรมนุษย์กําลังแรงงานให้มีคุณภาพชีวิตที่ดีควบคู่ไปกับการมีการประกอบการที่เป็นมาตรฐานที่ดีของประเทศไทย
รัฐบาลไทย-ข่าวทำเนียบรัฐบาล-รองนายก “ฉัตรชัย” เยี่ยม รพ.สต.ปราสาท บุรีรัมย์ ร่วม พชอ. สร้างประชาชนสุขภาพดี อายุขัยเฉลี่ย 80 ปี
วันพุธที่ 21 พฤศจิกายน 2561
รองนายก “ฉัตรชัย” เยี่ยม รพ.สต.ปราสาท บุรีรัมย์ ร่วม พชอ. สร้างประชาชนสุขภาพดี อายุขัยเฉลี่ย 80 ปี
พลเอก ฉัตรชัย สาริกัลยะ รองนายกรัฐมนตรี ลงพื้นที่โรงพยาบาลส่งเสริมสุขภาพตําบลปราสาท อ.บ้านด่าน จ.บุรีรัมย์ ติดตามการบูรณาการ แก้ไขปัญหาในพื้นที่ ด้วย พชอ. ดูแลความปลอดภัยของอาหารและสร้างสิ่งแวดล้อมที่ดีด้วยการจัดการขยะในชุมชน เพื่อสร้างประชาชนสุขภาพดี
พลเอก ฉัตรชัย สาริกัลยะ รองนายกรัฐมนตรี ลงพื้นที่โรงพยาบาลส่งเสริมสุขภาพตําบลปราสาท อ.บ้านด่าน จ.บุรีรัมย์ ติดตามการบูรณาการ แก้ไขปัญหาในพื้นที่ ด้วย พชอ. ดูแลความปลอดภัยของอาหารและสร้างสิ่งแวดล้อมที่ดีด้วยการจัดการขยะในชุมชน เพื่อสร้างประชาชนสุขภาพดี อายุขัยเฉลี่ย 80 ปี
บ่ายวันนี้ (21 พฤศจิกายน 2561) พลเอก ฉัตรชัย สาริกัลยะ รองนายกรัฐมนตรี พร้อมด้วยพลเอก ปัฐมพงศ์ ประถมภัฎ ผู้ช่วยรัฐมนตรีประจําสํานักนายกรัฐมนตรี นายแพทย์ประพนธ์ ตั้งศรีเกียรติกุล รองปลัดกระทรวงสาธารณสุข ลงพื้นที่ตรวจเยี่ยมการดําเนินงานด้านสาธารณสุข โรงพยาบาลส่งเสริมสุขภาพตําบลปราสาท อ.บ้านด่าน จ.บุรีรัมย์ และกล่าวว่า การลงพื้นที่ครั้งนี้เพื่อให้กําลังใจเจ้าหน้าที่ที่ปฏิบัติงาน และภาคีเครือข่ายทุกภาคส่วน ที่มีความตั้งใจ เสียสละ ทุ่มเทพัฒนาคุณภาพชีวิตของประชาชน อ.บ้านด่าน ให้มีคุณภาพชีวิตที่ดีตามนโยบายสําคัญด้านสาธารณสุข
พลเอก ฉัตรชัยกล่าวต่อว่า คณะกรรมการพัฒนาคุณภาพชีวิตระดับอําเภอ (พชอ.) ร่วมกับภาคีเครือข่ายและโรงพยาบาลส่งเสริมสุขภาพตําบลปราสาท ตั้งเป้าพัฒนาให้ประชาชนมีอายุขัยเพิ่มขึ้นเป็น 80 ปี จากเดิมประมาณ 70.48 ปี พร้อมมีสุขภาวะที่ดีทั้งกายและใจ โดยกําหนดการพัฒนา 2 ประเด็นสําคัญคือ 1.อาหารปลอดภัย พัฒนาด้วยการสร้างองค์ความรู้ให้ผู้ประกอบการอาหาร ร้านอาหาร แผงลอย ศึกษาการปลูกผักปลอดสารพิษ พัฒนาคุณภาพอาหารให้ปลอดภัยจากการปนเปื้อนสารเคมี และตรวจสารเคมีในพืชผักของอ.บ้านด่าน โดยมีหมู่บ้านต้นแบบปลูกผัก ได้แก่ หมู่บ้านโนนสวรรค์ หมู่ 5 และ 2.การจัดการขยะ พัฒนาโดยคัดเลือกชุมชนบ้านโยนช้า หมู่ 7 ให้เป็นหมู่บ้านต้นแบบการจัดการขยะในชุมชน ใช้หลักการรณรงค์เรื่องการคัดแยกขยะ การใช้ถุงผ้า ลดการใช้ถุงพลาสติก ซึ่งการดําเนินการดังกล่าว ช่วยการพัฒนาการแก้ปัญหาของพื้นที่ ซึ่งจากการประเมินสถานการณ์ด้านสาธารณสุข พบว่าประชากรส่วนใหญ่ป่วยด้วยโรคระบบทางเดินหายใจ และมีสาเหตุการเสียชีวิตอันดับ 1 จากโรคความดันโลหิตสูง
“รพ.สต.ปราสาท ได้รับการพัฒนา ครบ 5 ด้าน มีผลการปฏิบัติงานผ่านเกณฑ์ได้เป็น รพ.สต.ติดดาว ระดับ 5 ดาว ทั้งการนําองค์กรและการจัดการที่ดี การให้ความสําคัญกับกลุ่มเป้าหมาย ชุมชนและผู้มีส่วนได้ส่วนเสีย การจัดบริการครอบคลุมประเภทและประชากรทุกกลุ่มวัย การดูแลสุขภาพของตนเอง ครอบครัวและชุมชน เป็นกําลังสําคัญที่สนับสนุนและทํางานร่วมกับ พชอ.ในการพัฒนาคุณภาพชีวิตที่มีเป้าหมายให้คนบ้านด่าน มีอายุขัยเพิ่มขึ้นเป็น 80 ปี ด้วยระบบบริการปฐมภูมิที่อยู่ใกล้ชิดประชาชนมากที่สุด เพื่อให้ประชาชนมีสุขภาพดี และมีคุณภาพชีวิตที่ดี เกิดสังคมสุขภาพดีอย่างยั่งยืน” พลเอก ฉัตรชัยกล่าว
************************* 21 พฤศจิกายน 2561
รัฐบาลไทย-ข่าวทำเนียบรัฐบาล-งานสัมมนา EEC Strategy : Thailand's Competitive Transformation หัวข้อ EEC : Industry Development for Sustainability
วันศุกร์ที่ 17 มีนาคม 2560
งานสัมมนา EEC Strategy : Thailand's Competitive Transformation หัวข้อ EEC : Industry Development for Sustainability
วันนี้ 17 มีนาคม 2560 นายอุตตม สาวนายน รัฐมนตรีว่าการกระทรวงอุตสาหกรรม กล่าวปาฐกถาพิเศษในงานสัมมนา EEC Strategy : Thailand's Competitive Transformation หัวข้อ EEC : Industry Development for Sustainability
วันนี้ 17 มีนาคม 2560 นายอุตตม สาวนายน รัฐมนตรีว่าการกระทรวงอุตสาหกรรม กล่าวปาฐกถาพิเศษ ในงานสัมมนา EEC Strategy : Thailand's Competitive Transformation หัวข้อ EEC : Industry Development for Sustainability โดยกล่าวย้ําว่า โครงการพัฒนาระเบียงเขตเศรษฐกิจภาคตะวันออก หรือ EEC ถือเป็นโครงการที่มีความสําคัญในแง่การขับเคลื่อนเศรษฐกิจการลงทุนของไทย เป็นยุทธศาสตร์ที่ทําให้เกิดการเปลี่ยนแปลงภายในประเทศและเชื่อมโยงกับยุทธศาสตร์ชาติ โดยรัฐบาลได้ส่งเสริมการลงทุนในพื้นที่หลายด้าน ทั้งภาคอุตสาหกรรม ภาคเกษตร การท่องเที่ยวและภาคเทคโนโลยี เพื่อดึงดูดการลงทุนของภาคเอกชนและต่างชาติ ณ โรงแรมคอนราด กรุงเทพฯ
รัฐบาลไทย-ข่าวทำเนียบรัฐบาล-รมช.มนัญญา ตั้งแผน ครัวจังหวัดเกษตรอินทรีย์ ฝ่าวิกฤตCovid-19
วันเสาร์ที่ 4 เมษายน 2563
รมช.มนัญญา ตั้งแผน ครัวจังหวัดเกษตรอินทรีย์ ฝ่าวิกฤตCovid-19
รมช.มนัญญา ตั้งแผน ครัวจังหวัดเกษตรอินทรีย์ ฝ่าวิกฤตCovid-19
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ ตรวจเยี่ยมการดําเนินงาน แปลงเรียนรู้ "พืชผักอินทรีย์ วิถีอุทัย" ณ ตําบลเกาะเทโพ อ.เมืองจังหวัดอุทัยธานี
รัฐมนตรีช่วยว่าการกระทรวงเกษตรและสหกรณ์ กล่าวว่า แปลงเรียนรู้ พืชผักอินทรีย์ วิถีอุทัย มีการดําเนินการมาได้1เดือนกว่า ผลผลิตเป็นที่น่าพอใจ ในส่วนพืชระยะสั้น สามารถเก็บเกี่ยวบริโภคและจําหน่ายได้ ซึ่งการดําเนินงานดังกล่าวได้รับความร่วมมือและสนับสนุนจากหลายหน่วยงานของรัฐ อาทิ กรมวิชาการเกษตรได้สนับสนุนในส่วนของการควบคุมแมลงศัตรูพืช โดยใช้แมลงหางหนีบ และ ไส้เดือนฝอย นอกจากนี้ยังได้บูรณาการร่วมมือกับกระทรวงต่างๆกระทรวงพาณิชย์ กระทรวงสาธารณสุข เป็นต้น เพื่อสร้างความเข้าใจแหล่งเรียนรู้ให้เกษตรกรและประชาชนในพื้นที่สามารถเข้าถึงแหล่งเรียนรู้และการสนับสนุนได้ง่าย
"เป็นที่ทราบดีว่า สถานการณ์การระบาดของโรคติดเชื้อไวรัสโคโรนา 2019 (COVID-19) ที่กําลังเกิดขึ้นในขณะนี้ ได้สร้างความกังวลใจให้กับทั้งเกษตรกร และประชาชน ซึ่งทางกระทรวงเกษตรและสหกรณ์ไม่นิ่งนอนใจ พร้อมที่จะบูรณาการแผน ในส่วนของการกระจายสินค้าให้เพียงพอในแต่ละจังหวัด และต้องเป็นสินค้าที่มีคุณภาพ ถูกหลักโภชนาการ ดังนั้น การจัดตั้ง "ครัวจังหวัด" จึงเป็นแผนที่พร้อมจะดําเนินการต่อไป เพื่อประโยชน์ของประชาชนและผู้บริโภค เนื่องจากมองว่าสถานการณ์ปัจจุบันการแพร่ระบาดดังกล่าว อาจส่งผลกระทบระยะยาว การปิดเมือง หรือปิดประเทศ ก็จะส่งผลให้ไม่สามารถรับสินค้าจากประเทศเพื่อนบ้าน รวมถึงการบริโภคอาหารสําเร็จรูป ในระยะเวลาที่ติดต่อกัน จะส่งผลต่อสุขภาพและอนามัยซึ่งจะเป็นปัญหาให้กับประชาชนล้มป่วย สุขภาพไม่แข็งแรง " รมช.กล่าว
นอกจากนี้ผลผลิตจากแปลงเรียนรู้ พืชผักอินทรีย์ วิถีอุทัย ได้นํามอบให้กับวัดท่าซุง (จันทาราม) เพื่อแจกจ่ายและประกอบอาหาร แก่พระสงฆ์และประชาชนต่อไป
รัฐบาลไทย-ข่าวทำเนียบรัฐบาล-รัฐบาลจัดบริการขนส่งสาธารณะไปยังพระบรมมหาราชวัง ครอบคลุมทั้งบก เรือ อากาศ อำนวยความสะดวกประชาชน ร่วมลงนามถวายความอาลัย พร้อมรอสำนักพระราชวังเปิดให้สักการะพระบรมศพอย่างเป็นทางการ
วันอังคารที่ 1 พฤศจิกายน 2559
รัฐบาลจัดบริการขนส่งสาธารณะไปยังพระบรมมหาราชวัง ครอบคลุมทั้งบก เรือ อากาศ อํานวยความสะดวกประชาชน ร่วมลงนามถวายความอาลัย พร้อมรอสํานักพระราชวังเปิดให้สักการะพระบรมศพอย่างเป็นทางการ
รัฐบาลจัดบริการขนส่งสาธารณะไปยังพระบรมมหาราชวัง ครอบคลุมทั้งบก เรือ อากาศ อํานวยความสะดวกประชาชน ร่วมลงนามถวายความอาลัย พร้อมรอสํานักพระราชวังเปิดให้สักการะพระบรมศพอย่างเป็นทางการ
วันที่ 15 ตุลาคม 2559 พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า รัฐบาลจัดบริการขนส่งสาธารณะเพื่ออํานวยความสะดวกแก่ประชาชนที่จะเดินทางไปร่วมลงนามถวายความอาลัยที่ศาลาสหทัยสมาคม ในพระบรมมหาราชวัง ในระหว่างวันที่ 15 – 16 ต.ค.59 ครอบคลุมทั้งการสัญจรทางบก ทางน้ํา และทางอากาศ ส่วนการเข้าถวายสักการะพระบรมศพพระบาทสมเด็จพระเจ้าอยู่หัวในพระบรมโกศ ให้รอประกาศจากสํานักพระราชวังอย่างเป็นทางการ
ทั้งนี้ ขสมก.ให้บริการรถโดยสารธรรมดาฟรี ในเส้นทางที่ผ่านวัดพระแก้ว สนามหลวง และบริเวณใกล้เคียง รวมทั้งจัดรถโดยสาร Shuttle Bus จากหมอชิต 2 – สนามหลวง, สายใต้ใหม่ – สนามหลวง, หัวลําโพง – สนามหลวง, เอกมัย – สนามหลวง, อนุสาวรีย์ชัยฯ – สนามหลวง, วงเวียนใหญ่ – สนามหลวง และบางใหญ่ (เซ็นทรัล เวสต์เกต) – สนามหลวง
บขส.จัดรถเสริมทุกเส้นทางเพิ่มขึ้นร้อยละ 25 จากเที่ยววิ่งปกติ โดยเส้นทางภาคเหนือและภาคอีสาน (จตุจักร) บริการรถโดยสารเพิ่ม 1,711 เที่ยว เส้นทางภาคตะวันออก (เอกมัย) 560 เที่ยว เส้นทางภาคใต้ (ถนนบรมราชชนนี) 962 เที่ยว และจัดพื้นที่บริเวณสถานีขนส่งกรุงเทพฯ (ปิ่นเกล้า) เป็นจุดจอดสําหรับรถตู้และรถโดยสารไม่ประจําทางที่เดินทางมาจากต่างหวัด โดยไม่คิดค่าบริการ ส่วน รฟท. เพิ่มขบวนรถไฟฟรี วันละ 3 ขบวน ในเส้นทางสายเหนือ สายใต้ สายอีสาน และพ่วงตู้เพิ่มสําหรับขบวนปกติ
บริษัท การบินไทย จํากัด (มหาชน) ยกเว้นค่าธรรมเนียมการเปลี่ยนแปลงการเดินทาง และบริษัท ไทยสมายล์แอร์เวย์ จํากัด ยกเว้นค่าธรรมเนียมการเปลี่ยนแปลงการเดินทางของบัตรโดยสารทุกประเภท เป็นเวลา 30 วัน สําหรับผู้โดยสารที่มีกําหนดเดินทางระหว่าง 14 ต.ค. – 13 พ.ย. 59
รฟม. และบริษัท รถไฟฟ้า ร.ฟ.ท. จํากัด เสริมขบวนรถไฟฟ้าอีก 2 ขบวน เพื่อให้บริการในช่วงที่มีประชาชนเดินทางเป็นจํานวนมาก โดยจะจอดรออยู่ที่สถานีมักกะสัน และสถานีสุวรรณภูมิ
กรมเจ้าท่า จัดให้บริการเรือข้ามฟากฟรี บริเวณท่าช้าง – พรานนก และบริษัท เรือด่วนเจ้าพระยา จํากัด ร่วมให้บริการเรือด่วนเพื่อรับส่งประชาชนฟรี จํานวน 3 ลํา ในเส้นทางสาทร – พรานนก และพรานนก -นนทบุรี
พลโท สรรเสริญ กล่าวต่อว่า พลเอก ประยุทธ์ จันทร์โอชา นายกรัฐมนตรี กําชับให้ฝ่ายความมั่นคงดูแลความปลอดภัยประชาชนอย่างเข้มงวดจนถึงสิ้นเดือนนี้ โดยเน้นช่วงที่ประชาชนเดินทางไปยังพระบรมมหาราชวังเป็นจํานวนมาก รวมทั้งให้กระทรวงคมนาคมประสานงานกับ กทม. และตํารวจจราจร เพื่ออํานวยการจราจรให้เกิดความสะดวก และปรับเปลี่ยนให้เหมาะสมกับสถานการณ์
--------------------------
รัฐบาลไทย-ข่าวทำเนียบรัฐบาล-รมต.นร. นายเทวัญ ฯ ถกด่วนมาตรการช่วยเหลือเยียวยาเหยื่อโคราช
วันศุกร์ที่ 14 กุมภาพันธ์ 2563
รมต.นร. นายเทวัญ ฯ ถกด่วนมาตรการช่วยเหลือเยียวยาเหยื่อโคราช
นายเทวัญ ลิปตพัลลภ รัฐมนตรีประจําสํานักนายกรัฐมนตรี เป็นประธานการประชุมคณะกรรมการกองทุนเงินช่วยเหลือผู้ประสบสาธารณภัยสํานักนายกรัฐมนตรีครั้ง 2/2563
วันนี้ (14 ก.พ.63) เวลา 13.00 น. ณ ห้องประชุม 1 ชั้น 2 อาคารสํานักงาน ก.พ. (เดิม) ถนนพิษณุโลก นายเทวัญ ลิปตพัลลภ รัฐมนตรีประจําสํานักนายกรัฐมนตรี เป็นประธานการประชุมคณะกรรมการกองทุนเงินช่วยเหลือผู้ประสบสาธารณภัยสํานักนายกรัฐมนตรีครั้ง 2/2563 โดยมีนายณัฏฐชัย ศรีรุ่งสุขพินิจ ที่ปรึกษารัฐมนตรีประจําสํานักนายกรัฐมนตรี นายธงชัย ลืออดุลย์ เลขานุการรัฐมนตรีประจําสํานักนายกรัฐมนตรี นายธีรภัทร ประยูรสิทธิ ปลัดสํานักนายกรัฐมนตรี นายสมพาศ นิลพันธ์ ที่ปรึกษาด้านการบริหารจัดการเรื่องราวร้องทุกข์ สํานักงานปลัดสํานักนายกรัฐมนตรี และผู้แทนจากหน่วยงานที่เกี่ยวข้อง อาทิ กระทรวงกลาโหม กระทรวงมหาดไทย กระทรวงสาธารณสุข กระทรวงพัฒนาสังคมและความมั่นคงของมนุษย์ กระทรวงเกษตรและสหกรณ์ กระทรวงการคลัง สํานักงบประมาณ เข้าร่วมประชุม
การประชุมครั้งนี้เป็นผลสืบเนื่องมาจากการประชุมคณะกรรมการติดตามมาตรการช่วยเหลือเยียวยาผู้ได้รับผลกระทบจากเหตุการณ์ที่จังหวัดนครราชสีมา ครั้งที่ 1/2563 เมื่อวันที่ 13 กุมภาพันธ์ 2563 โดยมีนายวิษณุ เครืองาม รองนายกรัฐมนตรีเป็นประธาน ซึ่งที่ประชุมได้พิจารณาเกณฑ์การช่วยเหลือเยียวยาผู้ได้รับผลกระทบจากเหตุการณ์ที่จังหวัดนครราชสีมา ซึ่งมีผู้เสียชีวิต จํานวน 27 ราย ผู้บาดเจ็บ จํานวน 58 ราย โดยมอบหมายให้หน่วยงานต่างๆ ที่เกี่ยวข้องเร่งรัดการให้ความช่วยเหลือเยียวยาผู้ได้รับผลกระทบโดยด่วน
สําหรับการประชุมวันนี้ ได้ผลสรุปจํานวนเงินของกองทุนเงินช่วยเหลือผู้ประสบสาธารณภัย สํานักนายกรัฐมนตรี ที่จะมอบให้แก่ทายาทผู้เสียชีวิตและผู้ได้รับบาดเจ็บ ดังนี้
1. กรณีผู้เสียชีวิต จํานวน 27 ราย ให้ความช่วยเหลือครอบครัว รายละ 1,000,000 บาท
2. กรณีผู้บาดเจ็บสาหัส ให้ความช่วยเหลือ รายละ 200,000 บาท
3. กรณีบาดเจ็บเล็กน้อย ให้ความช่วยเหลือ รายละ 100,000 บาท
ส่วนกรณีที่ทรัพย์สินของภาคเอกชนได้รับความเสียหาย ทางจังหวัดนครราชสีมา โดยสํานักงานพานิชย์จังหวัดนครราชสีมาจะทําการสํารวจความช่วยเหลืออีกครั้ง หากมีการช่วยเหลือเพียงพออยู่แล้ว ไม่จําเป็นต้องขอรับการสนับสนุนจากเงินกองทุนฯ
รัฐมนตรีประจําสํานักนายกรัฐมนตรี เปิดเผยว่า สําหรับเงินช่วยเหลือทายาทผู้เสียชีวิต จํานวน 27 ราย คาดว่าจะสามารถโอนให้ทางจังหวัดนครราชสีมาดําเนินการได้ทันที ในส่วนของเงินช่วยเหลือผู้ได้รับบาดเจ็บ ต้องรอผลการสํารวจของทางจังหวัดเพื่อพิจารณารายคนว่าควรให้การช่วยเหลือในระดับบาดเจ็บสาหัส หรือบาดเจ็บเล็กน้อย ทั้งนี้ คาดว่าจะสามารถโอนเงินช่วยเหลือให้ทางจังหวัดนครราชสีมาได้ทั้งหมดภายในวันอังคารหน้า ส่วนผู้ที่จะเดินทางไปมอบเงินช่วยเหลือดังกล่าวอยู่ระหว่างการหารือ
....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมช.สมชาย เปิดงาน SME สัญจร จ.สงขลา
วันศุกร์ที่ 28 กันยายน 2561
รมช.สมชาย เปิดงาน SME สัญจร จ.สงขลา
นายสมชาย หาญหิรัญ รัฐมนตรีช่วยว่าการกระทรวงอุตสาหกกรรมเป็นประธานเปิดงาน SME สัญจร เสริมแกร่ง SMEs รอบรู้เรื่องบัญชีและการเงิน พลิกธุรกิจสู่อุตสาหกรรม 4.0 ณ โรงแรมลีการ์เดนส์พลาซ่า
เมื่อวันที่ 26 กันยายน 2561 นายสมชาย หาญหิรัญ รัฐมนตรีช่วยว่าการกระทรวงอุตสาหกกรรมเป็นประธานเปิดงาน SME สัญจร เสริมแกร่ง SMEs รอบรู้เรื่องบัญชีและการเงิน พลิกธุรกิจสู่อุตสาหกรรม 4.0 โดยมีนายณพพงษ์ ธีระวร ที่ปรึกษารัฐมนตรีช่วยว่าการกระทรวงอุตสาหกรรม นางสาวนิสากร จึงเจริญธรรม รองปลัดกระทรวงอุตสาหกรรม ผู้บริหารกระทรวงอุตสาหกรรม พร้อมด้วยอุตสาหกรรมจังหวัด จังหวัดพื้นที่ภาคใต้ ร่วมเป็นเกียรติ โดยมี นายธีระ แก้วพิมล อุตสาหกรรมจังหวัดสงขลา ให้การต้อนรับ ณ โรงแรมลีการ์เดนส์พลาซ่า
โดยการอบรมให้ความรู้แก่ผู้ประกอบการ ในด้านบัญชีและการเงิน ภายใต้โครงการส่งเสริมและพัฒนาธุรกิจระดับเติบโต (SME Strong/Regular Level) ตามมาตรการส่งเสริมพัฒนาความรู้ด้านการบริหารจัดการการเงิน (Financial Literacy) ซึ่งเป็นหนึ่งในมาตรการพิเศษเพื่อขับเคลื่อน SMEs สู่ยุค 4.0 ของกระทรวงอุตสาหกรรม ที่คาดว่าจะทําให้ผู้ประกอบการ SMEs ได้รับความรู้ด้านบัญชีการเงิน และเห็นความสําคัญของการเข้าสู่ระบบบัญชีเดียว เพิ่มศักยภาพผู้ประกอบการให้สูงขึ้นและเตรียมความพร้อมให้เข้าถึงแหล่งทุนต่อไป
ทั้งนี้ภายในงานมีพิธีมอบสินเชื่อตามมาตรการ Financial Literacy ของกระทรวงอุตสาหกรรม จํานวน 15 ราย พิธีมอบมาตรฐานผลิตภัณฑ์พร้อมทั้งมาตรฐาน SME Standard Up จํานวน 5 ราย และพิธีมอบคูปองตรวจยกระดับมาตรฐาน SME ไทยสู่สากล จากสํานักงานส่งเสริมวิสาหกิจขนาดกลางและขนาดย่อม (สสว.) จํานวน 6 ราย อีกด้วย
รัฐบาลไทย-ข่าวทำเนียบรัฐบาล-เปิดอาคารรังสีรักษา
วันอังคารที่ 8 สิงหาคม 2560
เปิดอาคารรังสีรักษา
นายแพทย์โสภณ เมฆธน ปลัดกระทรวงสาธารณสุข ประธานเปิด “อาคารรังสีรักษา โรงพยาบาลสวรรค์ประชารักษ์” โดยให้บริการรักษาโรคมะเร็งครบวงจร เป็นศูนย์เชี่ยวชาญด้านมะเร็ง โรคหัวใจและหลอดเลือด อุบัติเหตุ ทารกแรกเกิด
นายแพทย์โสภณ เมฆธน ปลัดกระทรวงสาธารณสุข ประธานเปิด “อาคารรังสีรักษา โรงพยาบาลสวรรค์ประชารักษ์” โดยให้บริการรักษาโรคมะเร็งครบวงจร เป็นศูนย์เชี่ยวชาญด้านมะเร็ง โรคหัวใจและหลอดเลือด อุบัติเหตุ ทารกแรกเกิดและปลูกถ่ายอวัยวะของภาคเหนือตอนล่าง ซึ่งจะช่วยลดการส่งต่อรักษานอกเขต ลดค่าใช้จ่ายผู้ป่วยและญาติ เพิ่มคุณภาพชีวิตผู้ป่วย โดยมี นายแพทย์โอภาส การย์กวินพงศ์ ผู้ตรวจราชการกระทรวง เขตสุขภาพที่ 3 ร่วมด้วย ที่โรงพยาบาลสวรรค์ประชารักษ์ จ.นครสวรรค์
************* สิงหาคม 2560
รัฐบาลไทย-ข่าวทำเนียบรัฐบาล-รมว.ดิจิทัลฯ เปิดงานสัมมนาทางวิชาการ “TCT/TTA Joint Seminar 2018”
วันจันทร์ที่ 5 กุมภาพันธ์ 2561
รมว.ดิจิทัลฯ เปิดงานสัมมนาทางวิชาการ “TCT/TTA Joint Seminar 2018”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานกล่าวเปิดงานสัมมนาทางวิชาการ “TCT/TTA Joint Seminar 2018” ในหัวข้อ “5G & Disruptive Technology supporting Thailand 4.0 : Challenges and Opportunities” ซึ่งสมาคมโทรคมนาคมแห่งประเทศไทย ในพระบรมราชูปถัมภ์ (The Telecommunications Association of Thailand Under The Royal Patronage: TCT) หรือ สทค. ร่วมกับสมาคมโทรคมนาคมแห่งประเทศญี่ปุ่น (The Telecommunications Association of Japan : TTA) จัดขึ้น โดยมีผู้แทนจากหน่วยงานภาครัฐ และผู้ประกอบการภาคเอกชน (Startup ภายใต้ผู้ให้บริการโทรคมนาคม) และผู้ทรงคุณวุติด้านโทรคมนาคมจากภาคเอกชนของประเทศญี่ปุ่นร่วมเป็นวิทยากร ซึ่งสมาคมฯ จัดขึ้นเพื่อเผยแพร่ความรู้ให้แก่สมาชิก สทค. และผู้ที่สนใจทั่วไป เกี่ยวกับความก้าวหน้าด้านโทรคมนาคมต่างๆ ตลอดจนแลกเปลี่ยนความรู้และประสบการณ์ในการพัฒนาเทคโนโลยีใหม่ๆ ด้านโทรคมนาคมของทั้งสองประเทศ เมื่อวันที่ 1 กุมภาพันธ์ 2561 ณ ห้องนภาลัย โรงแรมดุสิตธานี กรุงเทพฯ
******************
รัฐบาลไทย-ข่าวทำเนียบรัฐบาล- เปิด “ศูนย์ยุติธรรมสร้างสุข” ยุติธรรมเชิงรุก สร้างสุขให้ประชาชน
วันอังคารที่ 15 ตุลาคม 2562
เปิด “ศูนย์ยุติธรรมสร้างสุข” ยุติธรรมเชิงรุก สร้างสุขให้ประชาชน
วันจันทร์ที่ 14 ตุลาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลให้ความสําคัญในการเสริมสร้างกระบวนการยุติธรรมให้ประชาชนที่ได้รับความเดือดร้อน จากการไม่ได้รับความเป็นธรรมทุกกรณี ด้วยการเปิดศูนย์ยุติธรรมสร้างสุข เพื่อเป็นศูนย์กลางการอํานวยความสะดวกในการให้ความช่วยเหลือประชาชน ดําเนินการตรวจสอบ วิเคราะห์เรื่องปัญหาอาชญากรรมสําคัญที่ส่งผลกระทบต่อสังคมโดยรวม และปัญหาความเดือดร้อนในด้านต่าง ๆ ที่จําเป็นต้องแก้ไขโดยเร่งด่วน เพื่อให้ประชาชนเข้าถึงความเป็นธรรมอย่างเท่าเทียม เสมอภาค โดยประชาชนที่ไม่ได้รับความเป็นธรรมสามารถเข้าร้องทุกข์ได้ที่ศูนย์ยุติธรรมสร้างสุข ชั้น 2 อาคารราชบุรีดิเรกฤทธิ์ ศูนย์ราชการเฉลิมพระเกียรติฯ ถ. แจ้งวัฒนะ กรุงเทพฯ และศูนย์ยุติธรรมจังหวัดทั่วประเทศ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ดันภาครัฐขับเคลื่อน Safety Thailand เล็งจัดซ้อมดับเพลิง-อพยพหนีไฟในศาลากลางทั่วประเทศ
วันเสาร์ที่ 6 มกราคม 2561
ดันภาครัฐขับเคลื่อน Safety Thailand เล็งจัดซ้อมดับเพลิง-อพยพหนีไฟในศาลากลางทั่วประเทศ
​เร่งเดินเครื่อง Safety Thailand แรงงานดันภาครัฐพัฒนามาตรฐานด้านความปลอดภัยเล็งจัดฝึกซ้อมดับเพลิงและอพยพหนีไฟในศาลากลางจังหวัดทั่วประเทศ
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน เปิดเผยว่า พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน ได้มอบนโยบายเร่งด่วนในการขับเคลื่อนนโยบาย Safety Thailand เพื่อให้แรงงานมีความปลอดภัย มีสุขภาพอนามัยดี และสร้างวัฒนธรรมความปลอดภัยในการทํางานให้เกิดขึ้นอย่างยั่งยืน เพื่อให้บรรลุเป้าหมายในการดําเนินการดังกล่าวอย่างมีประสิทธิภาพโดยมุ่งเน้นการนํานโยบายลงสู่การปฏิบัติจากภาครัฐสู่ประชาชน กสร.ได้ร่วมกับหน่วยงานราชการทั้งในส่วนกลางส่วนภูมิภาค และส่วนท้องถิ่น ในการจัดให้มีมาตรฐานด้านความปลอดภัย อาชีวอนามัยและสภาพแวดล้อมในการทํางาน นอกจากนี้ได้กําหนดเป้าหมายดําเนินการฝึกซ้อมดับเพลิงและอพยพหนีไฟร่วมกับหน่วยงานที่เกี่ยวข้องในศาลากลางจังหวัดทั่วประเทศ 76 จังหวัด เพื่อให้บุคลากรในหน่วยงาน ประชาชนผู้มาใช้บริการ และผู้ที่เกี่ยวข้องมีความปลอดภัย รวมทั้งเป็นการนําร่องให้แก่ส่วนราชการและขยายผลให้แก่ราชการส่วนกลาง ราชการส่วนภูมิภาค ราชการส่วนท้องถิ่น ตลอดจนเป็นแบบอย่างให้กับภาคเอกชนตระหนักถึงความสําคัญในการดําเนินงานด้านความปลอดภัยในการทํางานด้วย
อธิบดีกรมสวัสดิการและคุ้มครองแรงงาน กล่าวเพิ่มเติมว่า พระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ. 2554 กําหนดให้ราชการส่วนกลาง ราชการส่วนภูมิภาค ราชการส่วนท้องถิ่น และกิจการอื่นตามที่กําหนดในกฎกระทรวง จัดให้มีมาตรฐานในการทํางานของหน่วยงานของตนไม่ต่ํากว่ามาตรฐานความปลอดภัย อาชีวอนามัยและสภาพแวดล้อมในการทํางาน และต้องจัดให้มีการฝึกซ้อมดับเพลิงและฝึกซ้อมอพยพหนีไฟในหน่วยงานราชการ ซึ่งเป็นข้อกําหนดตามกฎกระทรวงกําหนดมาตรฐานในการบริหารจัดการ และการดําเนินการด้านความปลอดภัย อาชีวอนามัย และสภาพแวดล้อมในการทํางานเกี่ยวกับการป้องกันและระงับอัคคีภัย พ.ศ. 2555